**Szentendre Város Önkormányzat Képviselő-testületének**

**11/2021. (III.11.) önkormányzati rendelete**

**a gépjármű-elhelyezési kötelezettség megváltásáról**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdése alapján, a Képviselő-testületnek Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában, a 7. § tekintetében Magyarország Alaptörvénye 32. cikk (1) bekezdés d) pontjában és Magyarország helyi önkormányzatairól szóló 2011. évi CLXXXIX. törvény 53. § (1) bekezdésben meghatározott feladatkörében eljárva a következőket rendeli el:

1. §

(1) A rendelet területi hatálya Szentendre város közigazgatási területén a Szentendre Város Önkormányzat (a továbbiakban: önkormányzat) tulajdonában lévő közterületek közlekedésre szánt területére és telekre (a továbbiakban: önkormányzati terület) terjed ki.

(2) A rendelet személyi hatálya Szentendre város közigazgatási területén új építmény, önálló rendeltetési egység, terület rendeltetésszerű használatához, valamint tetőtér-beépítésből eredő többlet gépjármű elhelyezéséhez szükséges gépjármű várakozó hely kialakítására kötelezett építtetőre, tulajdonosra (a továbbiakban együtt: kötelezett) terjed ki.

# 2. §

# (1) Amennyiben az építmény használatához Szentendre Építési Szabályzatáról (SZÉSZ) szóló hatályos önkormányzati rendelet, illetve az országos településrendezési és építési követelményekről szóló 253/1997. (XII. 20.) Korm. rendelet (OTÉK) szerint előírt gépjármű várakozóhely nem, vagy csak részben alakítható ki az építmény helye szerinti telken belül, úgy a gépjármű-elhelyezési kötelezettség teljesítése – megállapodás birtokában – az építmény helye szerinti telek közterületi bejáratától számított 500 méteren belül, közhasználatú építmény esetében 800 méteren belül, gyalogosan megközelíthető önkormányzati területen történő gépjármű várakozóhely kialakításával is lehetséges.

(2) A várakozóhelyek kialakítására alkalmas önkormányzati terület kijelöléséről a főépítész és a közútkezelő véleményének kikérésével a polgármester dönt.

(3) A polgármester döntésében meghatározza az önkormányzati területen kialakítandó gépjármű várakozóhely helyét, méretét, kialakításának és megjelenésének módját, főbb műszaki paramétereit.

(4) A döntés alapján a polgármester gépjármű várakozóhely létesítési megállapodást (a továbbiakban: létesítési megállapodás) köt a kötelezettel.

(5) A létesítési megállapodás nem mentesíti a kötelezettet a gépjármű várakozóhely kialakításához szükséges hatósági engedélyek beszerzésének kötelezettsége alól.

(6) Az önkormányzati területen létesítési megállapodás alapján kialakított gépjármű várakozóhely nem kerül a kötelezett kizárólagos használatába, az az önkormányzat vagyonának része, a közterületekre és gépjármű várakozóhelyekre vonatkozó egyéb jogszabályi rendelkezéseket betartva azt bárki szabadon használhatja.

(7) Amennyiben a kötelezett önhibáján kívül nem tudja a létesítési megállapodás szerint a gépjármű várakozóhelyet kialakítani, úgy meg kell vizsgálni a megváltási díj fizetésének lehetőségét.

3. §

(1) Abban az esetben, ha az előírt mennyiségű gépjármű várakozóhely sem az építmény helye szerinti telken belül, sem létesítési megállapodás alapján önkormányzati területen nem biztosítható, úgy a gépjármű-elhelyezési kötelezettség megváltási díj fizetésével is teljesíthető.

(2) A megváltási díj fizetéséről a főépítész és a közútkezelő véleményének kikérésével a polgármester dönt.

(3) A döntés alapján a polgármester gépjármű várakozóhely megváltására díjfizetési megállapodást (a továbbiakban: díjfizetési megállapodás) köt a kötelezettel.

(4) Megváltási díj mértéke

a) 1-3 darab gépjármű várakozóhely esetében várakozóhelyenként 1.000.000 Ft,

b) 4 darabtól várakozóhelyenként 2.000.000 Ft.

(5) A gépjármű várakozóhely megváltásból befolyó összeget elkülönítetten kell kezelni, és az így befolyt bevételt gépjármű várakozóhely létesítésére, meglévő gépjármű várakozóhely bővítésére, fejlesztésére lehet felhasználni.

(6) Amennyiben a kötelezett a megváltási díj megfizetését követően úgy nyilatkozik, hogy a gépjármű elhelyezési kötelezettséget keletkeztető építési tevékenységet vagy rendeltetésmód-változást nem valósítja meg, a befizetett összeget írásban visszaigényelheti. Ebben az esetben az önkormányzat a díjfizetési megállapodás módosítását követő 30 napon belül köteles azt visszafizetni.

4. §

(1) Gépjármű várakozóhely kialakítási kötelezettséggel érintett építmény helye szerinti telek átruházása, jogutódlása esetén a megkötött létesítési vagy díjfizetési megállapodás (a továbbiakban együtt: megállapodás) az új tulajdonosra is vonatkozik

(2) A díjfizetési megállapodás alapján megfizetett megváltási díj átruházás, vagy jogutódlás okán nem jár vissza.

5. §

(1) A megállapodás megkötésére irányuló eljárás a kötelezett írásbeli kérelmére indul. A kérelemben fel kell tüntetni:

a) a kérelmező nevét és címét

b) annak az építménynek, önálló rendeltetési egységnek vagy területnek, illetve a tetőtér-beépítéssel érintett ingatlannak a címét és helyrajzi számát, amelyre tekintettel a kötelezettnek a gépjármű várakozóhely biztosítási kötelezettsége keletkezett,

c) az előírt gépjármű várakozóhelyek számát,

d) gépjármű várakozóhelyek telken belüli vagy más módon történő létesítésének az akadályát.

(2) A kérelmet az önkormányzat hivatalánál személyesen ügyfélfogadási időben, postai úton, illetve elektronikus úton lehet benyújtani a rendelet 1. melléklete szerinti nyomtatványon.

(3) A benyújtott kérelmek alapján a hivatal vagyongazdálkodásért felelős szervezeti egysége – a főépítész és a közútkezelő véleményének kikérésével – előkészíti az ügyet döntéshozatalra, majd a meghozott döntés alapján a polgármesternek aláírásra előkészíti a létesítési vagy díjfizetési megállapodást.

(4) A kötelezett a megváltási díjat a díjfizetési megállapodás aláírását követő 15 napon belül köteles megfizetni az önkormányzat számlájára.

(5) A kötelezett a gépjármű várakozóhely kialakítási kötelezettséggel érintett építmény kivitelezésének megkezdéséről és befejezéséről, létesítési megállapodás esetében a gépjármű várakozóhely kivitelezésének megkezdéséről és befejezéséről is köteles írásban nyilatkozni az önkormányzat felé (2. melléklelet).

(6) A létesítési megállapodás alapján kialakított gépjármű várakozóhelyekről, a díjfizetési megállapodásokról, befizetett díjakról, az esetleges visszafizetésekről az önkormányzat hivatalának vagyongazdálkodásért felelős szervezeti egysége köteles nyilvántartást vezetni, és a nyilvántartáshoz a főépítész számára köteles hozzáférést biztosítani.

6. §

(1) A kérelemben megadott személyes adatokat az önkormányzat a kérelem elbírálása, a megállapodások megkötése, a megváltási díj befizetésének az ellenőrzése, valamint a megváltási díj esetleges visszafizetése érdekében kezeli.

(2) Az adatokat az önkormányzat az (1) bekezdésben meghatározott célból, valamint a jogszabályban meghatározott iratkezelési feladatainak ellátása céljából a közfeladatot ellátó szervek iratkezelésére vonatkozó jogszabályok szerint, az ott meghatározott időtartamig kezeli. A kezelt adatok harmadik személynek nem továbbíthatók.

7. §

Ez a rendelet a kihirdetést követő napon lép hatályba.

8. §

(1) Szentendre Város Önkormányzat Szervezeti és Működési Szabályzatáról szóló 22/2016. (IX. 13.) önkormányzati rendelet 4. melléklete a következő 21. ponttal egészül ki:

„21. Gyakorolja a gépjármű-elhelyezési kötelezettség megváltásáról szóló önkormányzati rendelet által a polgármesterre átruházott hatásköröket.”

(2) E rendelet 8. §-a a hatálybalépést követő napon a hatályát veszti.

Szentendre, 2021. március 10.

**Fülöp Zsolt dr. Schramm Gábor**

polgármester jegyző

Záradék:

A rendelet 2021. március 11-én került kihirdetésre.

**dr. Schramm Gábor**

jegyző

1. melléklet 11/2021. (III.11.) önkormányzati rendelethez

**KÉRELEM**

**gépjármű elhelyezési kötelezettség megváltásához**

**Gazdasági társaság/ Egyéni vállalkozó:**

Kérelmező neve:……………………………………….Telefon:……………………………………………….

Cím/székhely:…………………………………………………………………………………............................

Cégjegyzékszám:…………………………………Adószám:……………………………..................................

Képviseletre jogosult: …………………………………………………………………………………………...

Értesítési cím:……………………………………………………………………………………………………

E-mail:…………………………………………………………………………………………...........................

**Természetes személy:**

Kérelmező neve:……………………………………….Telefon:……………………………………………….

Lakcím:…….…………………………………………………………………………………............................

Születési hely, idő:.………………………………Adóazonosító szám:………………………………………...

Anyja neve: ……………………………………………………………………………………………………...

Értesítési cím:……………………………………………………………………………………………………

E-mail:…………………………………………………………………………………………...........................

**Gépjármű elhelyezési kötelezettséggel érintett ingatlan adatai:**

Cím:……………………………………………………………………………………………...

Hrsz. …………………………………

Előírás szerint létesítendő gépjármű várakozóhely száma:………………………db

Ebből előírástól eltérően létesítendő gépjármű várakozóhely:…………………..db

A gépjármű várakozóhelyek telken belüli vagy más módon történő létesítésének akadálya:………………………………………………………………………………………...........................

Tudomásul veszem, hogy jelen kérelem alapján induló eljárás a telken kívül megvalósítandó parkolóhely létesítésére irányul, amennyiben az előírásnak megfelelő számú parkolóhely kialakítása a telken belül nem lehetséges (létesítési megállapodás). Amennyiben létesítés nem lehetséges díjfizetési megváltás kérhető.

Nyilatkozom, hogy amennyiben a rendelet 2. §-a szerint gépjármű várakozóhely létesítése nem lehetséges, úgy kérem a rendelet 3. §-a szerinti díjfizetéssel történő megváltást.

Igen Nem\*

Kelt: Szentendre, 20...... …………………..hó …….napján

-------------------------------------------------

kérelmező aláírása

|  |
| --- |
| \* megfelelő rész aláhúzandó |

2. melléklet 11/2021. (III.11.) önkormányzati rendelethez

**Nyilatkozat kivitelezésről**

Alulírott …………………………………………………. (név olvashatóan) büntetőjogi felelősségem tudatában kijelentem, hogy a Megállapodásban foglaltak szerint ……………………………………………….címen …………………….hrsz-on a gépjármű

1. várakozóhely kialakítási kötelezettséggel érintett építmény kivitelezését megkezdtem/befejeztem.\*
2. a gépjármű várakozóhely kivitelezését megkezdtem/befejeztem.\*\*

Megállapodás adatai

ügyiratszáma:

aláírás dátuma:

megállapodást megkötő fél:

Szentendre, 20…. …………… …..

Aláírás: ………………………………..

|  |
| --- |
| \* megfelelő rész aláhúzandó  \*\* megfelelő rész aláhúzandó |